**Informasjonsskriv-sommerklubb for 5. og 6.klasse**

Velkommen til årets sommerklubb! Nedenfor finner dere informasjon om uken.

Sommerklubben er helt gratis og sponset av midler fra Bufdir (barne, -ungdoms- og familiedirektoratet). I år har vi plass til 52 barn.

Hvis dere ikke ønsker å benytte dere av plassen må dere gi beskjed snarest, da vi har flere barn på venteliste. Det er bindene påmelding, og barna må være med hele uken.

Barna må ha med seg drikke alle dager og mat alle dager unntatt fredag.

Klær etter vær er også fint, husk solkrem hvis vi er heldig med været!

Ta med lommepenger om de vil kjøpe seg is/godteri/mat/drikke.

Mobilen kan tas med, men må ligge i sekken under aktivitetene.

Vi er 3 voksne og 3 ungdommer som skal være med barna denne uken, i tillegg til noen ekstra voksne på de ulike gruppene på mandagen og tirsdagen.

På mandag og tirsdag er det lagt opp til selvvalgte aktiviteter. Vi tar ikke opprop på disse dagene, og siden barna beveger seg fritt rundt på arenaen vil vi ikke ha oversikt om noen barn f.eks velger å reise hjem tidligere, går på butikken, etc. Dette til info!   
  
**Mandag:**Oppmøte kl. 9 inne på Gausdal Arena, i trappen ned til biblioteket. Her vil vi informere kort om dagen og uken, før vi deler oss i grupper. Man kan selv velge hva man vil være med på, to ulike grupper. En gruppe før lunsj, og en annen gruppe etter lunsj.

1. T-skjorteverksted med Sølvi Høibakken og Kari Elisabet Svare. Klasserom B206/B207 i 2.etg. på Gausdal Arena. Her er det plass til 10 barn pr. gruppe. Ta gjerne med en malefrakk eller en t-skjorte som det ikke er så farlig å søle på.
2. Innebandy i Gausdalshallen med Marius Hansen. Ta med innesko og treningstøy.
3. Åpen Flerbrukshall. Ulike ballaktiviteter og lek. Roar Holen kommer-da blir det hopping på stor-trampolinen med landing i skumgropa.
4. Ungdomsklubb eller utelek (etter lunsj). Lov å ha med egen laptop/nettbrett. Vi har også gratis utlån av ipader. Man kan også spille biljard, bordtennis, div. spill, høre på musikk++ BUA er åpen, så man kan låne utstyr som fotballer, basket, boccia, skateboard, sparkesykler, kubb om man vil ut. Ta gjerne med egen hjelm om barna vil prøve ut rulleparken.

**Tirsdag:**

Oppmøte kl.9 inne på Gausdal Arena, i trappen ned til biblioteket. Vi deler oss inn i grupper, slik at barna er med på en gruppe før lunsj, og en gruppe etter lunsj.

1. T-skjorteverksted med Sølvi Høibakken og Kari Elisabet Svare. Klasserom B206/B207 i 2.etg. på Gausdal Arena. Her er det plass til 10 barn pr. gruppe. Ta gjerne med en malefrakk eller en t-skjorte som det ikke er så farlig å søle på.
2. Frisbeegolf. Lurt å ha på langbukse og gode sko. Vi låner frisbee i BUA, evt. ta med egen om barna har det.
3. Ungdomsklubb. Lov å ha med egen laptop/nettbrett. Vi har også gratis utlån av ipader. Man kan også spille biljard, bordtennis, div.spill, høre på musikk++
4. Div. utelek (etter lunsj). BUA er åpen, så man kan låne utstyr som fotballer, basket, boccia, skateboard, sparkesykler, kubb om man vil ut. Linflåa er reservert. Kanskje vi kjører et fotballopplegg. Ta gjerne med egen hjelm om barna vil prøve ut rulleparken.

**Onsdag:**Buss til Gjøvik Bowling. Avreise fra parkeringsplassen på Gausdal Arena kl. 09.30. Barna kan spille så mange runder de vil med bowling og lazer-tag i 3 timer, før vi tar buss tilbake til Gausdal kl. 14.00. Send sms til Tine om barnet skal gå på/av i Follebu.

**Torsdag:**   
Buss til RUSH Trampolinepark i Hamar. Avreise fra parkeringsplassen på Gausdal Arena kl.09.30. Retur kl. 14.Ungdomsgruppen blir også med denne dagen, men i egen buss. Husk å levere egenerklæring, slik at barnet får lov til å hoppe. Fylles ut her:   
<https://rushnor.booknow.software/no/bnow__newwaiver?site=a0I1t000000NLpc>  
Ta med sklisokker om barna har det, hvis ikke så kjøper vi inn dette. Det er ikke lov å spise medbrakt mat på RUSH. Dette må gjøres utenfor RUSH. Send sms til Tine om barnet skal gå på/av i Follebu.

**Fredag:**   
Buss til Lillehammer. Avreise fra parkeringsplassen på Gausdal Arena kl. 09.00. 2 valgfrie aktiviteter før lunsj:

1. Besøk og gaming på aktivitetssentret i Lillehammer
2. Besøke Plan B og spille musikkbingo

Vi spiser på Peppes Pizza i Storgata kl. 11. Barna kan spise så mye de vil og får en valgfri drikke gratis. Etter mat, går vi bort på Lillehammer kino. Vi ser filmen: «Birk og Magna-Gruvens mørke hemmelighet» kl. 12.30. Retur med buss fra kinoen kl. 14.30.Send sms til Tine om barnet skal gå på/av i Follebu.

Håper barna får en fin uke sammen med oss! Har du som voksen lyst til å være med en av dagene så er det bare å ta kontakt. Og er det noe informasjon du savner eller noe du lurer på, ta kontakt med Tine Andersen tlf. 960 12 521.